**NOTĂ INFORMATIVĂ**

la proiectul Hotărîrii Guvernului „Cu privire la aprobarea proiectului de lege pentru modificarea şi completarea unor acte legislative"

 **1. Scopul elaborării:** Scopul proiectului legii este aducerea în conformitate a cadrului legislativ existent cu prevederile Legii nr.116 din 18 mai 2012 privind securitatea industrială a obiectelor industriale periculoase, care stabileşte norme şi reguli pentru asigurarea funcţionării obiectelor industriale periculoase în condiţii de securitate şi fiabilitate şi de prevenire a situaţiilor care pot provoca avarii şi incidente la obiectele industriale periculoase.

 **2. Esenţa proiectului:**

 Modificările şi completările iniţiate la **Codul subsolului** prevăd excluderea a 2 acte permisive care se prezintă la eliberarea licenţei pentru extragerea substanţelor minerale utile sau a apelor minerale naturale si potabile, şi anume autorizaţiilor tehnice şi permisul de exercitare eliberate de Ministerul Economiei, precum şi substituirea actului expertizei de stat a proiectelor şi schemelor tehnologice de efectuare a lucrărilor legate de folosirea subsolului, eliberat de Inspectoratul Principal de Stat pentru Supravegherea Tehnică a Obiectelor Industriale Periculoase, cu avizul de expertiză în domeniul securităţii industriale, eliberat de organismul de expertiză în domeniul securităţii industriale.

Un aspect important al modificărilor iniţiate vizează **Legea nr.461-XV din 30.07.2001 „Privind piaţa produselor petroliere”** este excluderea autorizaţiilor tehnice pentru exploatarea depozitelor şi staţiilor de alimentare cu produse petroliere şi gaze lichefiate, datorită unui mecanism simplificat expus în prevederile art.8 al Legii nr.116 din 18.05.2012, care stipulează că, pentru desfăşurarea activităţilor de întreprinzător în domeniul securităţii industriale supuse licenţierii, agenţii economici sînt obligaţi să prezinte autorităţii de licenţiere avizul pozitiv de expertiză eliberat de către organismul de expertiză în domeniul securităţii industriale.

 Raţiunea modificării şi completărilor în prevederile **Legii nr.592 din 26.09.1995 privind transportul prin conducte magistrale, Legii nr.1236–XIII din 03.07.1997 cu privire la regimul produselor şi substanţelor nocive şi Legii nr.1525-XIII din 19.02.1998 cu privire la energetică** este determinată de necesitatea ajustării cadrului legislativ noilor cerinţe care reglementează domeniul securităţii industriale.

 După intrarea în vigoare a Legii nr.116 din 18.05.2012, Ministerul Economiei în calitatea de autoritate publică abilitată în domeniul securităţii industriale şi-a asumat o serie de angajamente în scopul aplicării prevederilor legii menţionate prin revizuirea şi/sau elaborarea actelor normative şi normativ-tehnice în domeniul securităţii industriale.

Prin urmare, s-a constatat că reglementările legii nominalizate nu conţine suficiente norme primare necesare pentru promovarea actelor normative şi normativ-tehnice în domeniul securităţii industriale care ar asigura implementarea eficienta a legii nominalizate.

 Modificările şi completările propuse la **Legea nr.116 din 18 mai 2012 privind securitatea industrială a obiectelor industriale periculoase** sînt realizate sub următoarele aspecte:

 a) excluderea actului permisiv „demersului organului de control şi supraveghere tehnică de stat privind corectitudinea desfăşurării activităţii în domeniul securităţii industriale”, deoarece nu este act permisiv;

 b) substituirea actului permisiv „demersului organului de control şi supraveghere tehnică de stat privind admiterea la lucrările de reglare a instalaţiilor tehnice şi sistemelor tehnologice, cu procedura de notificare a organului de control şi supraveghere tehnică de stat cu cel puţin 7 zile lucrătoare pînă la începerea lucrărilor respective. În cazul constatării erorilor în corectitudinea iniţierii lucrărilor de reglare planificate organul de control şi supraveghere tehnică de stat emite indicaţii de înlăturare a lor în cel mult 5 zile de la primirea notificării despre efectuarea lucrărilor de reglare. În lipsa recomandărilor în termenul stabilit, agentul economic va iniţia lucrările de reglare notificate;

 c) dezvoltarea normelor care reglementează procedurile de prelungire a termenului normativ de exploatare ca urmare evaluării privind siguranţa în procesul de exploatare de către organismul de expertiză acreditat în domeniul securităţii industriale, cu eliberarea certificatului de expertiză. Certificatul de expertiză pentru instalaţii tehnice şi sisteme tehnologice se perfectează în baza raportului de control emis de laboratorul de control distructiv sau nedistructiv, care este acreditat în domeniul securităţii industriale. Obiectele industriale periculoase pot fi exploatate numai după ce a fost prelungit termenul de exploatare de către organismul de expertiză în domeniul securităţii industriale. Totodată, a apărut necesitatea de a introduce modificări şi completări prin introducerea Avizului pozitiv de expertiză în domeniul securităţii industriale în Nomenclatorul actelor permisive;

 d) clasificarea obiectele industriale periculoase expuse în “Nomenclatorul obiectelor industriale periculoase şi al producţiilor, instalaţiilor, utilajelor, tehnologiilor utilizate la obiectul industrial periculos”, practicarea activităţii în mod neregulamentar la acestea poate prejudicia interesele vitale, sănătatea şi bunurile cetăţenilor şi ale societăţii, precum şi mediul ambiant,au fost împărţite pe categorii de pericol în dependenţă de apartenenţa lor: categoria I; categoria II; categoria III; categoria IV, în funcţie de gradul de risc;

 e) stabilirea unor norme ce ţine de transparenţa procesului de instruire şi atestare a personalului agenţilor economici, care desfăşoară activităţi şi/sau lucrări în domeniul securităţii industriale. Este de menţionat faptul că personalului agenţilor economici se vor instrui în centrele de instruire, cu atestarea ulterioară, cu eliberarea certificatului de audiere a cursurilor;

 f) în rezultatul identificării insuficienţei prevederilor legale referitoare la modul de instruire şi atestare a personalului agenţilor economici care desfăşoară activităţi în domeniul securităţii industriale cît şi procedura de acordare a permisului de exercitare, valabilitatea şi suspenderea acestuia – clasat ca act permisiv, s-a constat indispensabilă efectuarea modificărilor şi completărilor dispoziţiilor articolului 11 al Legii nr.116 din 18.05.2012.

Totodată au fost operate modificări şi completări pentru ajustarea prevederilor Legii nr.116 din 18 mai 2012 la prevederile Legii nr.98 din 04 mai 2012 privind administraţia publică centrală de specialitate, aspecte ce ţine de activitatea Inspectoratului Principal de Stat pentru Supravegherea Tehnică a Obiectelor Industriale Periculoase.

 Modificarea şi completarea Nomenclatorului actelor permisive aprobat prin **Legea nr.160 din 22.07.2011 privind reglementarea prin autorizare a activităţii de întreprinzător,** survine drept modificărilor şi completărilor la Legea nr.116 din 18 mai 2012 prevede:

 la compartimentul Ministerul Economiei se exclud 3 acte permisive de la poziţiile 1, 2 şi 3 (1. Autorizaţie tehnică pentru exploatarea depozitelor de produse petroliere, a staţiilor de alimentare a automobilelor cu produse petroliere şi cu gaze lichefiate; 2. Autorizaţie tehnică pentru punctele de umplere a buteliilor de uz casnic cu gaze lichefiate şi a automobilelor cu gaze comprimate; 3. Autorizaţie tehnică pentru proiectare, construcţie-montare, pentru pregătire a cadrelor, pentru fabricare, reconstrucţie, reglare şi punere în funcţiune, exploatare, extindere, reutilare tehnică şi diagnosticare tehnică (inclusiv control nedistructiv la obiectele industriale periculoase;); şi

 la compartimentul Inspectoratul Principal de Stat pentru Supravegherea Tehnică a Obiectelor Periculoase actul permisiv la poziţia 1 (autorizaţii tehnice unice la obiectele industriale periculoase pentru lucrări de reglare a utilajului utilizat la obiectul concret şi pentru examinarea dării de seamă privind efectuarea lucrărilor de reglare) se substituie cu actul permisiv „actul de predare-recepţie la darea în exploatare a obiectului industrial periculos” care se eliberează o singură dată şi care este fără termen de valabilitate. Poziţia 2 la acelaşi compartiment se exclude.

 Totodată, pentru realizarea obiectivelor în domeniul eficienţei energetice şi crearea cadrului normativ corelat cu prevederile art.27 lit.c) al **Legii nr.142 din 02 iulie 2010 cu privire la eficienţa energetică**, este necesar completarea „Nomenclatorului actelor permisive eliberate de autorităţile emitente persoanelor fizice şi persoanelor juridice pentru practicarea activităţii de întreprinzător” următoarele acte permisive: 1. Autorizaţie pentru auditori energetici în domeniul electroenergetic (pentru persoană fizică); 2. Autorizaţie pentru auditori energetici în domeniul termoenergetic (pentru persoană fizică); 3. Autorizaţie pentru auditori energetici (pentru persoană juridică).

 În conformitate cu Hotărîrea Guvernului nr.996 din 27 decembrie 2012 privind unele măsuri de reformare a sistemului infrastructurii calităţii (Monitorul Oficial nr.1-5/4 din 04.01.2013) şi crearea Instituţiei Publice „Institutul Naţional de Metrologie”, se modifică denumirea compartimentului Nomenclatorului actelor permisive din **Legea nr.160 din 22.07.2011** din Întreprinderea de Stat „Institutul Naţional de Standardizare şi Metrologie” în Instituţia Publică „Institutul Naţional de Metrologie”.

În contextul celor expuse mai sus, considerăm că adoptarea proiectului în cauză va facilita implementarea prevederilor legislaţiei referitoare la securitatea industrială a obiectelor industriale periculoase şi eficienţei energetice.

 **Viceprim-ministru,**

**ministrul economiei Stephane Christophe BRIDE**